
BIROULUI  PERMANENT  

AL

 CAMEREI  DEPUTAŢILOR

Vă înaintăm, alăturat, RAPORTUL asupra proiectului                                de Lege pentru completarea art.12 din Legea nr. 137/2002 privind unele măsuri pentru accelerarea privatizării, trimis spre dezbatere în fond, cu adresa                               nr. PL-x 386 din 6 iunie 2011, înregistrată sub nr. 21/169 din 7 iunie 2011, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.  
PREŞEDINTE

Mihai  TUDOSE

 RAPORT 

asupra proiectului de Lege  pentru completarea art.12 din 

Legea nr. 137/2002 privind unele măsuri pentru accelerarea privatizării
                    În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere în fond, cu proiectul de Lege  pentru completarea art.12 din Legea nr. 137/2002 privind unele măsuri pentru accelerarea privatizării, trimis cu adresa nr. PL-x 386 din 6 iunie 2011, înregistrată sub nr. 21/169 din 7 iunie 2011.


Potrivit dispoziţiilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de lege în şedinţa din 30 mai 2011.

Consiliul Legislativ a avizat favorabil iniţiativa legislativă cu observaţii şi propuneri, conform avizului                 nr.199 din 18 februarie 2011.
Consiliul Economic şi Social a avizat favorabil proiectul de lege, conform avizului nr.445 din 17 februarie 2011.


Guvernul, prin punctul de vedere transmis cu adresa nr. 780 din 29 martie 2011, susţine adoptarea acestei iniţiative legislative.
Comisia juridică, de disciplină şi imunităţi a avizat favorabil proiectul de lege, conform avizului                        nr. 31/594  din 21 iunie 2011. 
Iniţiativa legislativă supusă dezbaterii are ca obiect de reglementare completarea art. 12 din                                  Legea nr. 137/2002 privind unele măsuri pentru accelerarea privatizării, cu modificările şi completările ulterioare, cu un nou alineat, alin. (11), în sensul ca sarcina emiterii certificatelor de atestare a dreptului de proprietate asupra terenurilor aparţinând societăţilor comerciale cărora nu le-au fost eliberate astfel de certificate să revină Ministerului Dezvoltării Regionale şi Turismului.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă menţionată mai sus în şedinţa din 21 iunie 2011. 

     Din totalul de 21 de membri ai Comisiei pentru politică economică, reformă şi privatizare au fost prezenţi la dezbateri 20 deputaţi.

La lucrările Comisiei a participat, în calitate de iniţiator, domnul senator Dan Radu Ruşanu.
          În urma examinării iniţiativei legislative şi a opiniilor exprimate, membrii Comisiei au hotărât, cu majoritate de voturi (2 abţineri), să supună plenului Camerei Deputaţilor, spre dezbatere şi adoptare, proiectul de Lege  pentru completarea art.12 din Legea nr. 137/2002 privind unele măsuri pentru accelerarea privatizării,  cu un amendament admis, care este redat în Anexa la prezentul raport. 

În raport cu obiectul şi conţinutul său, proiectul de lege face parte din categoria legilor ordinare.  
                    PRESEDINTE      


                                                            SECRETAR     
                   Mihai TUDOSE                                                                                           Marin ALMĂJANU  
      Şef serviciu
Graziella Segărceanu

ANEXĂ

AMENDAMENT ADMIS :

	Nr.

crt.
	Text Lege nr. 137/2002
	Text Senat
	Text propus de Comisie

(autorul amendamentului)
	Motivarea amendamentelor propuse

	1.


	
	LEGE
pentru completarea art.12 din                              Legea nr. 137/2002 privind unele măsuri pentru accelerarea privatizării
	Nemodificat.


	

	2.
	Art. 12. - (1) Toate societăţile comerciale, indiferent de structura capitalului social, cărora nu li s-a eliberat certificatul de atestare a dreptului de proprietate asupra terenului, vor întocmi şi vor înainta instituţiilor îndreptăţite să emită certificate de atestare a dreptului de proprietate asupra terenului, în termen de 60 de zile de la data intrării în vigoare a prezentei legi, documentaţiile necesare în vederea eliberării acestuia.
	Articol unic. – După alineatul (1) al articolului 12 din Legea nr. 137/2002 privind unele măsuri pentru accelerarea privatizării, publicată în Monitorul Oficial al României, Partea I, nr.215 din 28 martie 2002, cu modificările şi completările ulterioare, se introduce un nou alineat, alin.(11), cu următorul cuprins:

,,(11) În cazul societăţilor comerciale prevăzute la alin.(1) pentru care nu au fost identificate instituţiile îndreptăţite să emită certificate de atestare a dreptului de proprietate asupra terenurilor, această sarcină revine Ministerului Dezvoltării Regionale şi Turismului.”

	Articol unic. – După alineatul (1) al articolului 12 din Legea nr. 137/2002 privind unele măsuri pentru accelerarea privatizării, publicată în Monitorul Oficial al României, Partea I, nr.215 din 28 martie 2002, cu modificările şi completările ulterioare, se introduce un nou alineat, alin.(11), cu următorul cuprins:

,,(11) În cazul societăţilor comerciale prevăzute la alin.(1) pentru care nu au fost identificate instituţiile îndreptăţite să emită certificate de atestare a dreptului de proprietate asupra terenurilor, această sarcină revine Ministerului Dezvoltării Regionale şi Turismului, conform procedurilor de evaluare prevăzute la data încheierii contractelor de privatizare.”
                Autor: Comisia economică 

	În vederea excluderii interpretărilor diferite, este necesară prevederea în cuprinsul actului normativ a procedurii de evaluare.

